b"\n_START_ARTICLE_\nCan Miralles (Girona)\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici de planta rectangular, amb planta baixa i dos pisos, coberta a quatre aig\xc3\xbces i amb el carener paral\xc2\xb7lel a la fa\xc3\xa7ana principal. La composici\xc3\xb3 d'obertures \xc3\xa9s sim\xc3\xa8trica, agrupant-les verticalment. A la fa\xc3\xa7ana principal hi ha tres portes a la planta baixa i sis finestres. Totes s\xc3\xb3n de llinda planera de pedra, de la que sobresurt la porta d'entrada amb inscripci\xc3\xb3 JC 1710. A la resta de fa\xc3\xa7anes hi ha algunes obertures. La fa\xc3\xa7ana posterior est\xc3\xa0 en mal estat degut a la invasi\xc3\xb3 d'heures._NEWLINE_Cal esmentar la torre pseudomodernista de l'aigua, d'obra vista, situada a l'entrada.\n_START_SECTION_\nHist\xc3\xb2ria\n_START_PARAGRAPH_\nLa llinda est\xc3\xa0 datada amb l'any 1710._NEWLINE_Sembla que l'actual edificaci\xc3\xb3 \xc3\xa9s assentada sobre una altra de m\xc3\xa9s antiga i que les restes serviren per bastir altres edificis d'arreu (llinda de la rectoria amb l'escut de la fam\xc3\xadlia, tres miralls, i data de 1587, s\xc3\xadmbol a la casa del carrer Bellmirall -1593-). A la Seu gironina hi ha tombes de canonges de la fam\xc3\xadlia, al claustre: Francesc Miralles (1467), Miquel Miralles (1592) i Francesc Miralles (1664)."